Hāgene
Hāgene (vācu: Hagen) ir Vācijas pilsēta valsts rietumu daļā, Ziemeļreinas-Vestfālenes federatīvajā zemē. Pilsēta atrodas 504 kilometru attālumā no Vācijas galvaspilsētas Berlīnes un 76 kilometru attālumā no Ziemeļreinas-Vestfālenes lielākās pilsētas Ķelnes. Pilsētas kopējā platība ir 160,4 km², pēc 2013. gada datiem pilsētā dzīvo 185 996 iedzīvotāji. Pilsētā atrodas Hāgenes universitāte, kas ar vairāk nekā 67 000 studentu ir Vācijas lielākā universitāte.